CELEX: 62018CN0654
Language: et
Date: 2018-10-18 00:00:00
Title: Kohtuasi C-654/18: Eelotsusetaotlus, mille on esitanud Verwaltungsgericht Stuttgart (Saksamaa) 18. oktoobril 2018 – Interseroh Dienstleistungsgesellschaft mbH versus SAA Sonderabfallagentur Baden-Württemberg GmbH

28.1.2019   
            
            
               ET
            
            
               Euroopa Liidu Teataja
            
            
               C 35/8
            
         
      Eelotsusetaotlus, mille on esitanud Verwaltungsgericht Stuttgart (Saksamaa) 18. oktoobril 2018 – Interseroh Dienstleistungsgesellschaft mbH versus SAA Sonderabfallagentur Baden-Württemberg GmbH
      (Kohtuasi C-654/18)
      (2019/C 35/10)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Stuttgart
      
         Põhikohtuasja pooled
      
      
         Kaebaja: Interseroh Dienstleistungsgesellschaft mbH
      
         Vastustaja: SAA Sonderabfallagentur Baden-Württemberg GmbH
      
         Eelotsuse küsimused
      
      
                  1.
               
               
                  Kas määruse (EÜ) nr 1013/2006 (1) artikli 3 lõiget 2,
                  mille kohaselt rakendatakse järgmistele taaskasutamiseks määratud jäätmesaadetistele artiklis 18 sätestatud üldnõudeid, kui jäätmesaadetise kogus ületab 20 kilogrammi:
                  
                              a)
                           
                           
                              III või IIIB lisas loetletud jäätmeliigid;
                           
                        
                              b)
                           
                           
                              segud, mis ei ole liigitatud III lisa ühegi kande kohaselt ja koosnevad kahest või enamast III lisas loetletud jäätmeliigist, kui nende koostis ei halvenda nende keskkonnaohutut taaskasutamist ning need on loetletud IIIA lisas kooskõlas artikliga 58,
                           
                        tuleb tõlgendada nii, et paberi, papi (kartongi) ja paberitoodete jäätmete segude suhtes, mille koostis on selline, et nende osad kuuluvad eraldi võetuna Baseli konventsiooni [ohtlike jäätmete riikidevahelise veo ja nende kõrvaldamise kontrolli 22. märtsi 1989. aasta Baseli konventsioon] IX lisa kande B3020 kolme esimese taande alla, ja mis lisaks sisaldavad kuni 10 % segavaid aineid, kuuluvad Baseli konventsiooni kande B3020 alla, mistõttu rakendatakse nende suhtes artiklis 18 sätestatud üldnõudeid teabele, mitte artiklis 4 sätestatud teatamiskohustust?
                  Kui esimesele küsimusele tuleb vastata eitavalt:
               
            
                  2.
               
               
                  Kas määruse (EÜ) nr 1013/2006 artikli 3 lõiget 2,
                  mille kohaselt rakendatakse järgmistele taaskasutamiseks määratud jäätmesaadetistele artiklis 18 sätestatud üldnõudeid, kui jäätmesaadetise kogus ületab 20 kilogrammi:
                  
                              a)
                           
                           
                              III või IIIB lisas loetletud jäätmeliigid;
                           
                        
                              b)
                           
                           
                              segud, mis ei ole liigitatud III lisa ühegi kande kohaselt ja koosnevad kahest või enamast III lisas loetletud jäätmeliigist, kui nende koostis ei halvenda nende keskkonnaohutut taaskasutamist ning need on loetletud IIIA lisas kooskõlas artikliga 58,
                           
                        tuleb tõlgendada nii, et paberi, papi (kartongi) ja paberitoodete jäätmete segude suhtes, mille koostis on selline, et nende osad kuuluvad eraldi võetuna Baseli konventsiooni IX lisa kande B3020 kolme esimese taande alla, ja mis lisaks sisaldavad kuni 10 % segavaid aineid, ei kuulu IIIA lisa punkti 3 alapunkti g alla, mistõttu ei rakendata nende suhtes artiklis 18 sätestatud üldnõudeid teabele, vaid artiklis 4 sätestatud teatamiskohustust?
               
            
         (1)  Euroopa Parlamendi ja nõukogu 14. juuni 2006. aasta määrus (EÜ) nr 1013/2006 jäätmesaadetiste kohta, ELT 2006, L 190, lk 1.